
Holomorphological similarities can be based upon synapomorphies, symplesiomorphies, 
convergences, or parallelisms (parallel selection or as a result of inherited factors — underly- 
ing synapomorphies). Only synapomorphies and underlying synapomorphies indicate 
genealogical relationships. Separation and recognition of synapomorphies, underlying 
synapomorphies divisible in outside- and inside-parallelisms, parallel selection, con- 
vergence, and secondary reductions are examplified from chironomids and chaoborids. It is 
pointed out that all terms are relative concepts depending on the inclusiveness of the group 
studied, that inside-parallelism cannot be separated from synapomorphies when the taxa 
maintaining the plesiomorphous character alternative is undescribed or extinct, and that 


inside-parallelisms often may 
synapomorphies. 


lead 


to and can explain apparent contradictory 

Holomorfologiske likheter kan være basert på 
synapomorfier, symplesiomorfier, konvergen- 
ser, eller parallellismer (Sæther 1979b). Imidler- 
tid så kan parallellismer enten være forårsaket av 
parallell seleksjon som influerer homologe struk- 
turer eller de kan være et resultat av felles nedar- 
vede genetiske faktorer. Den siste formen for 
parallellisme har jeg kalt underliggende synapo- 
morfier (Sæther 1977, 1979a, b; Brundin og 
Sæther 1978). 

Blant de holomorfologiske likhetene kan bare 
synapomorfier og underliggende synapomorfier 
indikere genealogisk slektskap mellom to grup- 
per eller taksa. Det viktigste fylogenetisk sett 
er altså ikke å skille mellom konvergens og pa- 
rallellisme, men mellom karakterer som ikke 
skyldes nedarvede faktorer, homoplasi, og de 
som er forårsaket av slike faktorer. 

Konvergens kan sies å være resultatet av en 
parallell seleksjon som påvirker strukturer og 
organer som er analoge. Parallellisme ved paral- 
lell seleksjon påvirker homologe strukturer og 
organer. Forskjellen mellom konvergens og pa- 


rallellisme ved parallell seleksjon kan altså være 
liten og hvorvidt en kaller en slik seleksjon kon- 
vergent eller parallell avhenger av hvor snevert 
en bedømmer likheten. Den kaudolaterale spo- 
ren på åttende abdominalsegment av puppen hos 
underfamilien Chironominae av Chironomidae 
er antakelig utviklet som omforming av en seta 
eller ihvertfall en overflatestruktur (Fig. 1). En 
liknende spore forekommer bare innen slekten 
Zalutschia Lip. av underfamilien Orthocladi- 
inae. Her er imidlertid sporen et resultat av en 
indre forsterkning av den mesale paratergittran- 
den og altså ikke direkte homolog med sporen 
hos Chironomini. Sporen hos Zalutschia må alt- 
så være oppstått ved konvergens. Zalutschia har 
forøvrig et par arter som er de eneste orthocladi- 
iner med rudimentære oceller utviklet som fron- 
taltuberkler og også andre særtrekk som likner 
de som ellers bare finnes hos Chironominae. Alle 
disse karakterene er sannsynligvis resultater av 
parallelle seleksjoner enten ved konvergens eller 
ved parallellisme. Leveviset hos Zalutschia er 
mer lik det hos Chironominae enn tilfellet er for 

Fig. 1. Kladogram og utvikling av kaudolateral spore på åttende abdominalsegment av puppen i Orthocladiinae 
pluss Chironominae. Sporen hos Zalutschia Lip. er oppstått ved konvergens, sporereduksjoner antakelig både 


ved underliggende synapomorfi og parallell seleksjon. 


Cladogram and development of caudolateral spur of abdominal segment VIII of pupa in Orthocladiinae plus 
Chironominae. The spur of Zalutschia Lip. is developed by convergence. The spurs are secondarily reduced 
probably both by underlying synapomorphies and by parallel selection. 


de fleste Orthocladiinae, og det er altså mulighet 
for økologisk tilpasning og seleksjon lik den hos 
Chironominae. Likevel er muligheten, om enn 
fjern, tilstede for at tendensen til å få disse 
særtrekkene er resultatet av en felles arv hos 
Chironominae og dens søstergruppe Orthocladi- 
inae. 

Langt sterkere indikatorer på underliggende 
synapomorfier kan en finne i hungenitalia hos 
chironomider. En monofyletisk gruppe av un- 
derfamilier består av underfamiliene Buchono- 
myiinae, Diamesinae, Orthocladiinae, Prodi- 
amesinae og Chironominae. Hos noen eller alle 
slekter av hver av disse underfamiliene kan go- 
napofyse VIII være delt i en ventrolateral lobus 
og en dorsomesal lobus (Sæther 1974, 1977, 
1979a, b; Brundin og Sæther 1978). Mellom disse 
kan det i slekter av hver underfamlie forekomme 
en såkalt apodem-lobus (Fig. 2; Sæther 1974, 
1977, 1979a, b; Brundin og Sæther 1978 fig. 3c). 
Enkelte slekter kan ha en hårete apodem-lobus 
(Fig. 2). Videre så kan, i de samme underfami- 


liene, tergitt IX være delt i to børstebærende 
forhøyninger. Hverken to-delinger av gonapofy- 
se VIII, av tergitt IX eller en apodemlobus fore- 
kommer i de andre underfamiliene (Telmatoge- 
toninae, Tanypodinae, Aphroteniinae og Podo- 
nominae) av Chironomidae eller i andre dipter- 
familier. Likevel er ingen av disse karaktertrek- 
kene noen ekte synapomorfi ettersom de ikke 
forekommer i alle slekter og arter i alle underfa- 
miliene. Heller ikke er det muligheter for at de 
kunne være synapomorfier med sekundære fo- 
randringer tilbake til det plesiomorfe mønsteret 
ettersom det nettopp er de plesiomorfe slektene 
som mangler disse trekkene. De må altså ha 
oppstått ved parallellisme. Det er imidlertid 
høyst usannsynlig at de skulle oppstått uavheng- 
ig av hverandre en rekke ganger i hver eneste av 
fem nært beslektede underfamilier, men aldri 
utenfor disse underfamiliene. Muligheten for å 
utvikle karakterene skyldes altså høyst sannsyn- 
lig felles nedarvede faktorer. En kan si med Tu- 
omikoski (1967:141) at den underliggende syna- 

Fig. 2. Kladogram og utvikling av apodem-lob og mikrotrichier på denne i chironomide-underfamilier. Både 
utvikling av en apodem-lob og av mikrotrichier er underliggende synapomorfier for den monofyletiske gruppen 
Buchonomyiinae + Diamesinae + Prodiamesinae + Orthocladiinae + Chironominae. 


Cladogram and development of an apodeme lobe and of microtrichia on this in subfamilies of Chironomidae. The 
development of an apodeme lobe as well as of its microtrichia are underlying synapomorphies for the monophyle- 
tic group Buchonomyiinae + Diamesinae + Prodiamesinae + Orthocladiinae + Chironominae. 


pomorfien består i overensstemmelsen i kapasi- 
teten eller tendensen til å utvikle parallelle apo- 
morfier. 

Slike underliggende synapomorfier kan deles i 
to. De underliggende synapomorfiene kan være 
tilstede utelukkende innen en bestemt monofyle- 
tisk gruppe og er da hva Brundin (1976a, b) kaller 
enestående innvendige parallellismer. Alle de 
nevnte underliggende synapomorfiene fra hung- 
enitaliene er samtidig enestående innvendige pa- 
rallellismer. Ettersom hver enkelt underfamilie 
er monofyletisk på grunnlag av klare synapo- 
morfier viser de underliggende synapomorfiene 
monofylien av underfamiliegruppen like bra som 
ekte synapomorfier. 

De underliggende synapomorfiene kan imid- 
lertid også forekomme utenfor bestemte mono- 
fyletiske grupper og likevel skyldes felles arv. 
Dette kalles utvendige parallellismer og er langt 


vanskeligere å tolke med sikkerhet. Det betyr 
likevel ikke at de aldri kan benyttes, men att de 
har samme begrensning som synapomorfier som 
forekommer i mere enn en gruppe. Schlee (1971, 
1975) gir som et av minimumskravene for synapo- 
morfi at avviket ikke skal være funnet i samme 
form i noe takson utenfor gruppen, uansett hvor 
fjernt beslektet taksonet måtte være. Det må 
imidlertid være tilstrekkelig at synapomorfien ik- 
ke er funnet i samme form utenfor gruppen i noe 
takson som kan komme på tale som søstergrup- 
pe. Schlee (1978:5) trekker frem bearbeidelsen 
av Psychodidae i Hennig (1972) som et eksempel 
på hvordan et synapomorfidiagram skal stilles 
opp og argumenteres for. Likevel er ingen av de 
seks karakterene Hennig bruker som synapo- 
morfier for Psychodidae i overensstemmelse 
med Schlee’s minimumskrav. Spesielt en av dis- 
se synapomorfiene, reduksjonen av antall semi- 

nalkapsler fra 3 til 2, har relevans til den kritikk 
Schlee (1975, 1978) retter mot Brundin (1966, 
1976a, b). Tre seminalkapsler hører til grunnpla- 
net hos Diptera (Hennig 1973, Sæther 1977). Re- 
duksjonen fra 3 til 2 seminalkapsler har imidler- 
tid foregått innen de fleste familier, underfami- 
lier og slekter av Diptera. Ifølge Schlee’s mini- 
mumskrav kan en altså aldri bruke denne karak- 
teren. Hos fjærmygg er spermatekalsystemet for 
familien som helhet høyst variabelt (Sæther 1977, 
1979a fig. 3). Underfamilien Chironominae har 
imidlertid et stabilt system med to noenlunde 
ensartede seminalkapsler og spermatekaldukter 
med felles åpning. Tanypodinae har også et sta- 
bilt system med tre seminalkapsler og tre sper- 
matekaldukter med separate åpninger. Her er 
det imidlertid ett unntak idet slekten Telmatope- 
lopia Fittk. bare har 2 seminalkapsler. Denne 
slekten er relativt apomorf og langt fjernet fra 
den hypotetiske Tanypodinae-stamfaren. Re- 
duksjonen hos Telmatopelopia kan altså regnes 
for en klar synapomorfi for slekter innen Tany- 
podinae ettersom ingen mulige søster-grupper 
har annet enn 3 kapsler. Ser en derimot på fami- 
lien som en helhet er reduksjonen hos Telmato- 
pelopia en parallellisme ved parallell seleksjon. 
Seminalkapselreduksjonen hos Podonomi- 
nae og dens søstergruppe Aphroteniinae er van- 
skeligere å fortolke med sikkerhet. I begge disse 
underfamiliene har noen slekter og arter 3 kaps- 
ler, andre 2. Innen underfamiliegruppen Tanypo- 
dinae, Aphroteniinae, Podonominae kan reduk- 
sjonen være en underliggende synapomorfi (med 
utvendig parallellisme) for Aphroteniinae + Po- 
donominae. Innen Aphroteniinae har de to mere 
apomorfe slektene 2 kapsler, den ene mere ple- 
siomorfe 3. Reduksjonen kunne altså regnes for 
en synapomorfi innen Aphroteniinae. Imidlertid 
er det bare 8 arter innen underfamilien og bare 3 
hunner er beskrevet. Flere arter må beskrives 
før en her bør bruke en karakter så utsatt for 
parallellisme. Podonominae har to tribus, Bore- 
ochlini hvor nesten alle arter har 3 seminalkaps- 
ler (unntak Boreochlus thienemanni. Edw., se 
Sæther 1977:57), og Podonomini med 2 eller 3 
kapsler. Dersom en godtar at underfamilien Po- 
donominae er monofyletisk og at de to tribus er 
s@stergrupper så er seminalkapselreduksjonen 
klart en underliggende synapomorfi for Podono- 
mini ettersom tendensen til reduksjon er tilstede 
i hver av de to slektsgruppene av Podonomini, 
men ikke primær hos den eneste mulige søster- 


gruppen. Schlee (1978:8) kritiserer Brundin's 
(1966:25) bruk av seminalkapselreduksjonen 
som en synapomorfi innen en av Podonomini- 
slektsgruppene, og sier at Brundin dermed av- 
grenser Rheochlus Brund. +Podonomopsis 
Brund. som en monofyletisk gruppe. For det 
første er monofylien bekreftet ved andre synapo- 
morfier (se Brundin 1966:100) og reduksjonen ba- 
re brukt som understøttende bevis. For det and- 
re så opptrer reduksjonen som en synapomorfi 
for de nevnte to slektene dersom slektsgruppen 
sees isolert. Problemet er bare at det er andre 
slekter som også kunne være aktuelle søster- 
gruppe-kandidater. Det er klart at slike karakterer 
må brukes med ytterst varsomhet. Men det er 
også galt som Schlee å hevde at de bør oversees. 
De bør brukes, men alle fortolkninger diskute- 
res. Dette er da også i samsvar med Hennig's 
(1969, 1972) metoder. 

Reduksjonen av seminalkapsler hos under- 
familiegruppen Buchonomyiinae + Diamesinae + 
Prodiamesinae + Orthocladiinae + Chironominae 
er igjen en utvendig parallellisme. Imidlertid er 
det klart at den felles stamfar for Prodiamesi- 
nae + Orthocladiinae + Chironominae må ha hatt 
3 seminalkapsler og at de 2 tilstede i alle Chiro- 
nominae kan betraktes som en synapomorfi for 
underfamilien. 

Reduksjons-trend er oftest usikre trend som 
ikke alltid er like overbevisende. Ofte kan en 
forklare slike trend ved å legge vekt på andre ting 
enn selve reduksjonen. Psychodidae f.eks. har 
spesielle seminalkapsler forskjellige fra andre 
diptere, og dette er selvsagt en langt bedre syn- 
apomorfi enn at antallet er redusert fra 3 til 2. 

Innen underfamilien Chironominae er den 
kaudoanale sporen hos puppen nevnt ovenfor 
(Fig. 1) redusert flere ganger. Tendensen er spe- 
sielt sterk innen den monofyletiske gruppen be- 
stående av Xenochironomus Kieff.+ Harnischia 
slektskomplekset, og en har her en klart under- 
liggende synapomorfi av betydning selv om ut- 
vendig parallellisme forekommer. Det er likevel 
klart at slike reduksjoner meget lett kan oppstå 
ved parallelle seleksjoner og spesielt dersom 
f.eks. mangel eller tilstedeværelse av sporer har 
økologisk betydning. Hvorfor er ikke så selve 
sporedannelsen en underliggende synapomorfi 
for Chironominae? Den forekommer jo ikke i alle 
medlemmer av underfamilien? Svaret er at den 
forekommer i alle de mere plesiomorfe artene og 
at den hypotetiske stamfaren må ha hatt en spo- 

Fig. 3. Mulige trend i utviklingen av penis-skleritt kloen hos Chaoborus Licht. med underslekter. Øverst er kloen 
antatt å ha oppstått to ganger fra en klo-løs skleritt (som i hovedteorien i Sæther, 1970). Nederst er kloen antatt å 
ha vært til stede ved basis hos den nærmeste stamfaren og flyttet mere apikalt eller sekundært redusert hos 
etterkommerne (Sæther, 1976). (En tredje teori foreslår Peusomyia Sæth. typen som den plesiomorfe med 


sekundære reduksjoner bare i Sayomyia Coq.) 


Possible trends in the development of the claw of the penis valve in Chaoborus Licht. and its subgenera. In the 
upper panel the claw is supposed to have developed twice "independently" from a simple valve (i.e. the main 
theory of Sæther, 1970). In the lower panel the claw is regarded as present near the base in the progenitor and is 
moved apically or secondarily lost in descendants (Sæther, 1976). (A third theory suggests the Peusomyia Seth. 
type as the plesiomorphous, with secondary reductions in Sayomyia Coq. only). 


re. De artene som mangler spore må altså ha fått 
den sekundært redusert. Underliggende synapo- 
morfier er karakterisert ved at de mere plesio- 
morfe artene mangler apomorfien og kan på den- 
ne måte skilles fra sekundære reduksjoner av 
synapomorfier. 

Utviklingen av en apodem-lobus er som nevnt 
tidligere en underliggende synapomorfi for en 
underfamiliegruppe av chironomider (Fig. 2). In- 
nen alle underfamilier som har en apodem-lobus 
kan denne ha mikrotrichier. Tendensen eller ka- 
pasiteten til å få mikrotrichier er altså tilstede 
innen alle delgruppene og er altså også en under- 
liggende synapomorfi. Selve utformningen av 
mikrotrichiene er imidlertid en synapomorfi for 


Chironomus — slektsgruppen. Glyptotendipes 
Kieff., Chironomus Meig., Kiefferulus Goetgh. 
og Einfeldia Kieff. har alle en liknende apodem- 
lobus med mikrotrichier arrangert som en 
børstekam langs den kaudolaterale randen. 

Ekte synapomorfier såvel som underliggende 
synapomorfier er alltid bare sannsynlige, dvs de 
kan aldri bli fullstendig bevist. De kan imidlertid 
alltid bli motbevist gjennom at nye stadier eller 
nye arter blir beskrevet som motsier tidligere 
resultater. I slekten Chaoborus Licht. har penis- 
skleritten hos hannen en kloliknende utvekst 
(Fig. 3: Sæther 1970, 1976). Ved en revisjon av 
nearktiske og palaearktiske arter (Sæther 1970) 
ble det antatt at den plesiomorfe karaktertilstan- 

den var at kloen manglet slik som hos underslek- 
ten Peusomyia Sæth., og at en apikal klo var ut- 
viklet parallellt innen Sayomyia Coq. på den ene 
siden og Schadonophasma Dyar et Shann. 
+Chaoborus s.s. på den andre. Tendensen til 
klodannelse var altså betraktet som en underlig- 
gende synapomorfi for slekten. I en senere under- 
søkelse av to arter fra Venezuela, Chaoborus, 
(Sayomyia) brasiliensis (Theob.) og Chaoborus 
(Edwardsops )magnificus Lane (Sæther 1976), ble 
det imidlertid funnet en klo, men denne var pla- 
sert basalt. Ettersom underslekten Edwardsops 
Lane matte regnes som en plesiomorf søster- 
gruppe av Sayomyia, og C. (S.) brasiliensis som 
mere plesiomorf enn de undersøkte nearktiske 
artene ble det mest sannsynlig at den felles stam- 
far for slekten hadde hatt en basal klo som siden 
ble forskjøvet apikalt og at manglende klo var en 
sekundær reduksjon (Fig. 3). En noe usikker un- 
derliggende synapomorfi ble altså reversert og 
forvandlet til en mere sikker synapomorfi i dette 
tilfellet uten å forandre kladogrammet. Det er 
imidlertid også mulig at det opprinnelige klado- 
grammet var delvis ukorrekt og at Peusomyia 
pluss deler av den da parafyletiske Sayomyia er 
søstergruppen til de øvrige Chaoborus slik som 
foreslått som en alternativ teori i Sæther 
(1970:42) og hevdet av Borkent (1979). Dette 
motsies imidlertid av en rekke andre synapomor- 
fier, og Borkent's kladogram er delvis basert på 
symplesiomorfier og homoplasi med utelatelse 
av synapomorfier som ikke passer. Først en un- 
dersøkelse av den fullstendige verdensfaunaen 
kan gi et mere endelig svar. Eksemplet viser at 
selv en revisjon av den totale holarktiske fauna- 
en kan bli for regional. Enda viktigere er det at 
fylogenien baseres på alle stadier og begge 
kjønn. Ofte kan en finne sterke aberrante avvik 
hos et eller flere stadier basert på spesielle adap- 
tasjoner. Dersom bare disse stadiene danner 
grunnlaget for kladogrammet vil resultatet ofte 
bli misvisende. Dette er en større feilkilde enn 
det å feiltolke enkelte morfokliner eller synapo- 
morfier. 

Det er viktig å huske på begreper som syn- 
apomorfi, symplesiomorfi, underliggende syna- 
pomorfi og parallell seleksjon alle er relative be- 
greper som må sees i forhold til hvilke grupper 
som behandles. Klarest er dette for de to første. 
Kaudalssporen hos chironomider er klart en sy- 
napomorfi for Chironominae og like klart en sym- 
plesiomorfi innen Chironominae. Vanskeligheten 


med underliggende synapomorfier består i hvor- 
vidt tendensen etter at den har etablert seg frem- 
deles inneholder muligheten for ikke å vise seg. 
Kan en slekt med apodem-lobus få etterkomme- 
re uten apodem-lobus, uten at dette kan kalles 
sekundær reduksjon? Svaret synes å være nei. 
Derimot kan en slekt uten apodem-lobus godt 
bære i seg en nedarvet tendens til å få en lobus. 
Hvorvidt den gjør det kan en bare finne ut ved å 
følge et antall forgreninger. Dersom en aldri får 
den apomorfe karaktertilstanden så har enten 
aldri stamfaren vært i besittelse av den apomorfe 
tendensen eller tendensen har forsvunnet. Der- 
som en først etter et høyt antall forgreninger 
finner tendensen (slik som reduksjoner av semi- 
nalkapsler hos Telmatopelopia av Tanypodinae), 
så er dette bare tilsynelatende den samme ten- 
densen og i realiteten en nydannelse. Underlig- 
gende synapomorfier synes altså å oppføre seg 
analogt med recessive og dominante alleler. 
Schlee’s angrep på bruken av underliggende 
synapomorfier og på bruken av synapomorfier 
som ikke består i prinsipielt nye og enestående 
strukturer er et angrep på kladismen som helhet 
ettersom ingen synapomorfier kan bevises å 
være sikre og prinsipielt enestående før alle sta- 
dier av alle arter som eksisterer eller har eksi- 
stert er kjent. Det finnes ingen mulighet for å 
skille enestående innvendig parallellisme fra ekte 
synapomorfi dersom en ikke kjenner den eller de 
artene i gruppen som har beholdt den plesiomor- 
fe karaktertilstanden. Dersom de forholdsvis få 
hun-imagines innen Buchonomyiinae + Diame- 
sinae + Prodiamesinae + Orthocladiinae + Chi- 
ronominae som mangler en apodem-lobus var 
ubeskrevet ville utviklingen av en slik lobus til- 
fredstille de strengeste krav for synapomorfi. Ut- 
viklingen er et prinsipielt ikke gradvis avvik av en 
ny kompleks struktur tilstede innen hele grup- 
pen, men ikke funnet utenfor gruppen, og det 
homologe karakteralternativ er tilstede uniformt 
såvel i søstergruppen som i andre utenforstående 
grupper. En kunne videre tenke seg at artene 
med det plesiomorfe karakteralternativ innenfor 
gruppen døde ut. Kjennskap til alle hun-imagines 
ville da ikke forhindre at den underliggende syn- 
apomorfien ble tolket som ekte synapomorfi. 
Det er da heller ikke av noen fundamental betyd- 
ning. Det viktigste ved oppstillingen av et klado- 
gram eller fylogenetisk argumenteringsskjema er 
at såvel alle trend som passer i skjemaet som de 
som gir motstridende fortolkninger punktivs og 


grundig diskuteres. Underliggende synapomor- 
fier og enestaende innvendig parallellisme kan gi 
forklaringen pa at to tilsynelatende meget gode 
synapomorfier kan gi tilsynelatende motstriden- 
de svar. Det må være mere korrekt og ærlig å 
utnytte gode enestående innvendige parallellis- 
mer ved oppbyggingen av et kladogram enn å 
forklare de trend som ikke passer med den argu- 
mentasjon at de skyldes parallellismer. 


Summary 


Holomorphological similarities can be based 
upon synapomorphies, symplesiomorphies, con- 
vergences, or parallelisms based upon parallel 
selection or as a result of inherited factors (un- 
derlying synapomorphies). Only synapomor- 
phies and underlying synapomoprhies indicate 
genealogical relationship. The caudolateral pupal 
spur of Zalutschia of Orthocladiinae is not ho- 
mologous with the spur in Chironominae and 
thus a result of convergence not parallelism. Un- 
derlying synapomorphies are examplified in a 
monophyletic group of chironomid subfamilies 
by division of gonapophysis VIII, development 
of an apodeme lobe, microtrichia on apodeme 
lobe, and division of tergite IX. These features 
are present in all subfamilies and never outside 
(unique inside-parallelism), but are lacking in 
several plesiomorphic taxa of each. Underlying 
synapomorphies with outside parallelism is ex- 
amplified by reduction in number of seminal cap- 
sules from 3 to 2 in several Diptera including 
chironomids. The reduction in Telmatopelopia is 
a Synapomorphy inside Tanypodinae, but a paral- 
lel selection regarding the family as a whole. The 
reductions inside Podonominae plus Aphroteni- 
inae are underlying synapomorphies with out- 
side parallelism, although within smaller groups 
the reductions can be regarded as uncertain syn- 
apomorphies. The reduction of the caudolateral 
pupal spur in Xenochironomus plus the Harni- 
schia complex is a secondary reduction appear- 
ing as an underlying synapomorphy with outside 
parallelism. Secondary reductions of synapo- 
morphies are separable from underlying synapo- 
morphies since the more plesiomorphic mem- 
bers of the groups has the apomorphous charac- 
ter state while in underlying synapomorphies 
these may have the plesiomorphous characteris- 
tics. Synapomorphies as well as underlying syn- 

apomorphies cannot be proven, but can be fal- 
sified. The apical claw-like protuberance of the 
penis valve of some Chaoborus was originally 
(Sæther 1970) thought to have evolved twice pa- 
rallelly, Later observations (Sæther 1976) indica- 
ed that a basal claw was plesiomorphous and 
that reductions had taken place twice. The alter- 
nate theory in Sæther (1970), maintained by Bor- 
kent (1979), suggesting that Peusomyia without 
claw was part of the sister group of remaining 
subgenera could be valid, but not based on the 
evidence given by Borkent which are contradic- 
tory to other synapomorphies and in part based 
on symplesiomorphies and homoplasy. Clado- 
grams must be based on studies of all stages and 
both sexes, and preferably on the total world 
fauna of the group. Synapomorphy, parallel se- 
lection, underlying synapomorphies etc. are rel- 
ative concepts depending on the group studied. 
Underlying synapomorphies appear to behave 
analogous to recessive and dominant alleles. Un- 
derlying synapomorphies with unique inside-par- 
allelism are inseparable from synapomorphies 
when the species maintaining the plesiomor- 
phous character alternative are undescribed or 
extinct. Unique inside-parallelism explain why 
apparently good and correctly interpreted syn- 
apomorphies may be contradictory. 

In the relatively young taxa as the families of Diptera Cyclorrhapha obviously apomorphic 
character states are found forming irregular patterns. These patterns of different characters 
do usually not coincide and thus indicate different phylogenies, they are conflicting evi- 
dence. If the mosaic development of apomorphous character states due to genotypic homo- 
logy is a rule in evolution, it is questionable if it is possible to use Hennig’s method to 
reconstruct phylogeny. The cases where Hennig’s method seems to give satifactory results 
could be due mostly to secondary dichotomy and masked parallelism. 


H. Andersson, Zoological Museum, Helgonavagen 3, S-223 62 Lund, Sweden. 


Det mänskliga intellektet har egenskapen att 
vilja gruppera, systematisera, mangden foreteel- 
ser (föremål och skeenden) omkring oss. Det 
sker omedvetet och ar en absolut nödvändighet 
för att vi inte andligen skall drunkna i den oer- 
hörda mängd företeelser som omger oss. Det ar 
några typer av egenskaper hos företeelserna som 
vi därvid subjektivt utnyttjar: likheter, med vars 
hjälp vi slår ihop företeelser eller grupper av 
företeelser och begreppsmässigt håller dem 
samman i enheter; och olikheter, med vars hjälp 
vi särskiljer olika företeelser eller grupper av 
företeelser och förhindrar den motsatta extrema 
situationen, att allt smälter samman till en enda 
enhet. 

Men de grupper av företeelser, som vi kon- 


struerar med hjälp av begreppen likhet och olik- 
het är inte fullt homogena. Det kan finnas skillna- 
der mellan elementen i en grupp, en variation. 
Variationen i detta sammanhang är av två slag. 
Dels en kontinuerlig variation, med ungefär 
samma storlek på skillnaden mellan de olika 
enheterna. Dels en diskontinuerlig variation, 
varvid större skillnader finns mellan en del 
enheter än mellan andra. 

Den kontinuerliga variationen upplevs som 
berättigad inom en grupp. Den diskontinuerliga 
variationen upplevs som ej berättigad inom en 
enhetlig grupp. När den förefinns, stimulerar den 
till uppdelning i undergrupper. 

Förenklingen av tillvaron sker inte bara genom 
att företeelser slås ihop till grupper av samma 


